AQSh KXDR bilan aloqalarda gumon qilingan Xitoy kompaniyasiga qarshi sanksiyalar joriy etdi

AQSh Xitoyning KXDR bilan chegarasida joylashgan Dandun port shahrida faoliyat olib boruvchi kompaniya va uning to‘rt nafar rahbariga nisbatan sanksiyalar joriy etdi. Bu haqda “TASS” xabar bermoqda.

AQSh Moliya vazirligining 26-sentabr, dushanba kuni e’lon qilgan bayonotida bildirilishicha, kompaniya va uning vakillari Shimoliy Koreyaning AQSh hamda BMT sanksiyalar joriy etgan KKBC banki foydasini ko‘zlab faoliyat olib borganlikda gumon qilinmoqda.
AQSh moliya vaziri o‘rinbosari vazifasini bajaruvchi Adam Shubinga ko‘ra, Xitoy kompaniyasi amaldagi ta’qiqlarni chetlab o‘tib, KXDR bankiga “Amerika moliyaviy tizimiga suqilib kirishda yordam berish”ga uringan.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.